पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। इंदौर आरटीओ में अफसरों और बाबुओं की मिलीभगत से फर्जी पते पर चार करोड़ की दो विदेशी कारें (रोल्स रॉयस व लेंबोर्गिनी) दर्ज होने का मामला प्रकाश में आया है। अफसरों ने कारों की कीमत कम दर्शाकर रजिस्ट्रेशन में 37 लाख का टैक्स घोटाला कर दिया। मामला दबाने के लिए फाइलें गायब कर दी। सीआईडी जांच में यह धांधली उजागर हुई। डीएसपी ने जांच में तत्कालीन आरटीओ-एआरटीओ, बाबू व वाहन मालिकों को दोषी पाया है। उनके खिलाफ अपराध दर्ज करने की अनुशंसा की गई है। रिपोर्ट सोमवार को आईजी को भेजी जाएगी।
इंदौर आरटीओ में पदस्थ रहे कर्मचारी वीरेंद्र जोशी ने धार तबादला होने के बाद मामले की शिकायत मुख्यमंत्री से की थी। 1 मार्च 2013 को सीआईडी डीएसपी डीके जैन को 2.55 करोड़ की रोल्स रॉयस कार (एमपी-09 सीजी-8055) तथा 1.55 करोड़ की लेंबोर्गिनी कार (एमपी-09 सीएच-4646) के रजिस्ट्रेशन में टैक्स घोटाले की जांच के आदेश मिले थे।
जांच में खुलासा हुआ सीजी-8055 का रजिस्ट्रेशन 2 जून 2010 को अनिल रोशनलाल अग्रवाल निवासी 58/1 लोधीपुरा के नाम से हुआ था। वहीं सीएच-4646 का रजिस्ट्रेशन 21 फरवरी 2011 को चंपालाल केएम वर्धान निवासी 1054 के नाम से हुआ था। सीआईडी की टीम यहां पहुंची तो दोनों पते फर्जी निकले। यहां न इस नाम का कोई व्यक्ति मिला और ना ही कार। सीआईडी ने आरटीओ को पांच नोटिस देकर कारों की फाइलें पेश करने का कहा लेकिन उन्होंने फाइलें गुम होने का बहाना बना दिया।
यह दोषी पाए गए
डीएसपी डीके जैन सोमवार को अपनी जांच रिपोर्ट आईजी सीआईडी को सौंपने वाले हैं। सूत्रों ने बताया जांच में जैन ने तत्कालीन रजिस्ट्रेशन अधिकारी, बाबू व वाहन मालिक को दोषी पाया है। रजिस्ट्रेशन अधिकारी आरटीओ या एआरटीओ दोनों में से कोई भी हो सकता है।
इसका खुलासा नोटशीट मिलने के बाद होगा। नोटशीट पर जिसके हस्ताक्षर होंगे वह अफसर आरोपी बनेगा। वाहन मालिक ने जानबूझकर आपराधिक षड्यंत्र में हिस्सा लिया। इसके कारण वे भी दोषी हैं। डीएसपी ने इन आरोपियों पर 13/१पीसी एक्ट (प्रीवेंशन ऑफ करप्शन एक्ट) व साक्ष्य छिपाने की धाराओं में केस दर्ज करने की अनुशंसा की है।
अगली स्लाइड में देखिए किसके पता पर किया गया कार का रजिस्ट्रेशन, कितना टैक्स चोरी कर दिया गया घटना को अंजाम...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn